Gary Burghoff

Gary Burghoff (født 24. mai 1943 i Bristol i Connecticut) er en amerikansk filmskuespiller, mest kjent for sin rolle som korporal Walter «Radar» O'Reilly i TV-serien M*A*S*H og filmen M*A*S*H.

Burghoff har også hatt andre roller, som Charlie Brown i 1967 off-Broadway-musikalen You're a Good Man, Charlie Brown. Han ble født med klumpfot og to korte fingre på venstre hånd, men er blitt en mester å skjule dette. I Charlie Brown hadde han en baseballhanske på hånden det meste av tiden, mens han i TV-serien M*A*S*H brukte en skrivetavle.  

Burghoff var gift med Janet Gayle fra 1971 til 1979 og fikk ett barn sammen før ekteskapet endte med skilsmisse. I 1991 giftet han seg med Elisabeth Bostrom og fikk to barn med henne. I dag bor han i Paradise, California og gjør blant annet TV-reklame for lokale leger.

Burghoff har også jobbet som profesjonell jazz-trommist, og ledet trioen The We Three, og har også malt naturbilder.

Se også 
 Walter Eugene O'Reilly
 M*A*S*H (TV-serie)
 M*A*S*H (film)
 W*A*L*T*E*R

Referanser

Eksterne lenker 
 Gary Burghoff: Legendary actor and intense painter of wildlife
 

Skuespillere fra USA
Skuespillere i M*A*S*H
Personer fra Hartford County i Connecticut
Personer fra Walworth County i Wisconsin
Fødsler i 1943